32006R2024
L 384/79
JURNALUL OFÍCIAL AL UNIUNII EUROPENE
REGULAMENTUL (CE) NR. 2024/2006 AL COMISIEI
din 22 decembrie 2006
de stabilire a măsurilor tranzitorii de derogare de la Regulamentul (CE) nr. 2076/2002 și de la Deciziile 98/270/CE, 2002/928/CE, 2003/308/CE, 2004/129/CE, 2004/141/CE, 2004/247/CE, 2004/248/CE, 2005/303/CE și 2005/864/CE privind continuarea utilizării produselor fitosanitare conținând anumite substanțe active care nu au fost incluse în anexa I la Directiva 91/414/CEE, ca urmare a aderării României
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Tratatul de aderare a Bulgariei și a României, în special articolul 4 alineatul (3),
având în vedere Actul de aderare a Bulgariei și a României, în special articolul 42,
întrucât:
(1)
Regulamentul (CE) nr. 2076/2002 al Comisiei (1) și Deciziile 98/270/CE (2), 2002/928/CE (3), 2003/308/CE (4), 2004/129/CE (5), 2004/141/CE (6), 2004/247/CE (7), 2004/248/CE (8), 2005/303/CE (9) și 2005/864/CE (10) ale Comisiei conțin prevederi privind neincluderea anumitor substanțe active în anexa I la Directiva 91/414/CEE a Consiliului (11) și retragerea de către statele membre a tuturor autorizațiilor pentru produsele fitosanitare care conțin aceste substanțe active.
(2)
Întrucât autorizațiile existente trebuie retrase în România până la 31 decembrie 2006, România a solicitat măsuri tranzitorii care să-i permită acordarea unei perioade de grație în cazul anumitor substanțe active, pentru a permite utilizarea stocurilor existente.
(3)
România trebuie să ia măsurile corespunzătoare pentru a se asigura că prin continuarea utilizării acestor produse nu produce efecte negative asupra sănătății umane sau sănătății animalelor și nici un efect inacceptabil asupra mediului și că sunt luate toate măsurile necesare pentru atenuarea riscurilor.
(4)
Măsurile prevăzute de prezentul regulament sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Prin derogare de la articolul 1 din Decizia 98/270/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă fenvalerat va fi cât mai scurtă posibil și se va încheia până la 30 iunie 2008.
Articolul 2
Prin derogare de la articolul 3 din Decizia 2002/928/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă benomil va fi cât mai scurtă posibil și se va încheia până la 31 decembrie 2007.
Articolul 3
Prin derogare de la articolul 3 din Regulamentul (CE) nr. 2076/2002 al Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanțele active acifluorfen, bensultap, bromopropilat, fenpropatrin, fomesafen, imazapir, etoxilat de nonilfenol, oxadixil, prometrin, chinalfos, terbufos sau triforin va fi cât mai scurtă posibil și se va încheia până la 30 iunie 2008.
Articolul 4
Prin derogare de la articolul 3 din Decizia 2003/308/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă metalaxil va fi cât mai scurtă posibil și se va încheia până la 30 iunie 2008.
Articolul 5
Prin derogare de la articolul 3 din Decizia 2004/129/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanțele active acid boric, imazetapir, metidation sau triadimefon va fi cât mai scurtă posibil și se va încheia până la 30 iunie 2008.
Articolul 6
Prin derogare de la articolul 3 din Decizia 2004/141/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă amitraz va fi cât mai scurtă posibil și se va încheia până la 31 decembrie 2007.
Articolul 7
Prin derogare de la articolul 3 din Decizia 2004/247/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă simazin va fi cât mai scurtă posibil și se va încheia până la 31 decembrie 2007.
Articolul 8
Prin derogare de la articolul 3 din Decizia 2004/248/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă atrazin va fi cât mai scurtă posibil și se va încheia până la 31 decembrie 2007.
Articolul 9
Prin derogare de la articolul 3 din Decizia 2005/303/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă kasugamicin va fi cât mai scurtă posibil și se va încheia până la 31 decembrie 2007.
Articolul 10
Prin derogare de la articolul 3 din Decizia 2005/864/CE a Comisiei, orice perioadă de grație acordată de România, în conformitate cu articolul 4 alineatul (6) din Directiva 91/414/CEE, pentru eliminarea, depozitarea, introducerea pe piață și utilizarea stocurilor existente de produse fitosanitare conținând substanța activă endosulfan va fi cât mai scurtă posibil și se va încheia până la 31 decembrie 2007.
Articolul 11
România se asigură că prin continuarea utilizării produselor menționate în articolele 1-10 nu produce efecte negative asupra sănătății umane sau sănătății animalelor și nici un efect inacceptabil asupra mediului.
România se asigură că sunt luate toate măsurile pentru atenuarea riscurilor.
Atunci când un produs fitosanitar conține mai multe substanțe active, și articolele 1-10 stabilesc date diferite pentru aceste substanțe, se aplică data cea mai timpurie.
Articolul 12
Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și a României.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2006.